CELEX: 32005R0329
Language: sl
Date: 2005-02-25
Title: Uredba Komisije (ES) št. 329/2005 z dne 25. februarja 2005 o določitvi nekaterih okvirnih količin in posameznih zgornjih mej za izdajo dovoljenj za uvoz banan v Skupnost v okviru tarifnih kvot A/B in C, za drugo četrtletje leta 2005

26.2.2005   
            
            
               SL
            
            
               Uradni list Evropske unije
            
            
               L 53/11
            
         
      UREDBA KOMISIJE (ES) št. 329/2005
   z dne 25. februarja 2005
   o določitvi nekaterih okvirnih količin in posameznih zgornjih mej za izdajo dovoljenj za uvoz banan v Skupnost v okviru tarifnih kvot A/B in C, za drugo četrtletje leta 2005
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1) in zlasti člena 20,
   ob upoštevanju naslednjega:
   
               (1)
            
            
               Člen 14(1) Uredbe Komisije (ES) št. 896/2001 z dne 7. maja 2001 o podrobnih pravilih za uporabo Uredbe Sveta (EGS) št. 404/93 o režimu za uvoz banan v Skupnost (2) predvideva možnost, da so okvirne količine, izražene v enakem odstotku razpoložljivih količin v okviru vsake tarifne kvote A/B in C, opredeljene v členu 18(1) Uredbe (EGS) št. 404/93, določene za namene izdajanja uvoznih dovoljenj za prva tri četrtletja v letu.
            
         
               (2)
            
            
               Na podlagi podatkov po eni strani o količinah banan, ki so se leta 2004 tržile v Skupnosti, in zlasti o dejanskem uvozu, še posebno v drugem četrtletju, po drugi strani pa o predvideni ponudbi in potrošnji na trgu Skupnosti v drugem četrtletju leta 2005, je treba določiti okvirne količine za kvote A/B in C, ki zagotavljajo zadovoljivo dobavo v Skupnost ter kontinuiteto trgovinskih tokov med proizvodnjo in tržnim sektorjem.
            
         
               (3)
            
            
               Na podlagi istih podatkov se v skladu s členom 14(2) Uredbe (ES) št. 896/2001 določi zgornja meja količin, za katere lahko posamezni dobavitelji vložijo zahtevke za dovoljenja za drugo četrtletje leta 2005.
            
         
               (4)
            
            
               Ob upoštevanju dejstva, da se morajo določbe te uredbe začeti uporabljati pred začetkom obdobja za vložitev zahtevkov za dovoljenje za drugo četrtletje leta 2005, začne ta uredba takoj veljati.
            
         
               (5)
            
            
               Ta Uredba se nanaša vzpostavitev dobaviteljev v Skupnosti, ki so ustanovljeni do 30. aprila 2004, ko je Uredba Komisije (ES) št. 1892/2004 (3) sprejela prehodne ukrepe za uvoz banan v Skupnost za pristopne članice Estonije, Cipra, Litve, Poljske, Madžarske, Češke, Slovaške, Slovenije, Latvije in Malte.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za banane –
            
         SPREJELA NASLEDNJO UREDBO:
   Člen 1
   Količina, navedena v členu 14(1) Uredbe (ES) št. 896/2001, ki se lahko odobri za drugo četrtletje za leto 2005, za izdajo dovoljenj za uvoz banan v okviru tarifnih kvot, določenih v členu 18(1) Uredbe (EGS) št. 404/93 je enaka:
   
               —
            
            
               29 % razpoložljivih količin za tradicionalne in netradicionalne dobavitelje, vzpostavljene v Skupnosti do 30. aprila 2004, v okviru tarifnih kvot A/B,
            
         
               —
            
            
               29 % razpoložljivih količin za tradicionalne in netradicionalne dobavitelje, vzpostavljene v Skupnosti do 30. aprila 2004, v okviru tarifne kvote C.
            
         Člen 2
   Največja količina, navedena v členu 14(2) Uredbe (ES) št. 896/2001, ki se lahko odobri za drugo četrtletje leta 2005, za izdajo dovoljenj za uvoz banan v okviru tarifnih kvot, določenih v členu 18(1) Uredbe (EGS) št. 404/93, je enaka:
   
               (a)
            
            
               29 % referenčne količine, dodeljene v skladu s členoma 4 in 5 Uredbe (ES) št. 896/2001 za tradicionalne dobavitelje, vzpostavljene v Skupnosti do 30. aprila 2004, v okviru tarifnih kvot A/B;
            
         
               (b)
            
            
               29 % količine, dodeljene in predložene v skladu s členom 9(3) Uredbe (ES) št. 896/2001 za netradicionalne dobavitelje, vzpostavljene v Skupnosti do 30. aprila 2004, v okviru tarifnih kvot A/B;
            
         
               (c)
            
            
               29 % referenčne količine, dodeljene v skladu s členoma 4 in 5 Uredbe (ES) št. 896/2001 za tradicionalne dobavitelje, vzpostavljene v Skupnosti do 30. aprila 2004, v okviru tarifnih kvot C;
            
         
               (d)
            
            
               29 % količine, dodeljene in predložene v skladu s členom 9(3) Uredbe (ES) št. 896/2001 za netradicionalne dobavitelje, vzpostavljene v Skupnosti do 30. aprila 2004, v okviru tarifnih kvot C.
            
         Člen 3
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. februarja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 47, 25.2.1993, str. 1. Uredba, kakor je bila nazadnje spremenjena z Aktom o pristopu iz leta 2003.
   
      (2)  UL L 126, 8.5.2001, str. 6. Uredba, kakor je bila nazadnje spremenjena z Uredbo (ES) št. 838/2004 (UL L 127, 29.4.2004, str. 52).
   
      (3)  UL L 328, 30.10.2004, str. 50.